CELEX: 22001D0058
Language: hr
Date: 2001-05-18 00:00:00
Title: Odluka Zajedničkog odbora EGP-a br. 58/2001 od 18. svibnja 2001. o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda

11/Sv. 94
            
            
               HR
            
            
               Službeni list Europske unije
            
            
               137
            
         22001D0058
   
               L 165/64
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 58/2001
   od 18. svibnja 2001.
   o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom br. 24/2000 od 25. veljače 2000. (1).
            
         
               (2)
            
            
               Prikladno je proširiti suradnju ugovornih stranaka Sporazuma kako bi uključivala Odluku br. 2850/2000/EZ Europskog parlamenta i Vijeća od 20. prosinca 2000. o uspostavi okvira Zajednice za suradnju u području slučajnog ili namjernog onečišćenja mora (2).
            
         
               (3)
            
            
               Protokol 31. uz Sporazum bi stoga trebalo izmijeniti kako bi se omogućila proširena suradnja s početkom od 1. siječnja 2001.,
            
         ODLUČIO JE:
   Članak 1.
   Članku 3. (Okoliš) Protokola 31 uz Sporazum dodaje se sljedeće:
   
      
                  „4.
               
               
                  Države EFTA-e s učinkom od 1. siječnja 2001. sudjeluju u akcijskom programu Zajednice iz stavka 7.
               
            
                  5.
               
               
                  Države EFTA-e financijski doprinose akcijskom programu Zajednice iz stavka 7. u skladu s člankom 82. stavkom 1. točkom (a) Sporazuma.
               
            
                  6.
               
               
                  Države EFTA-e u potpunosti sudjeluju u odborima EZ-a koji pomažu Europskoj komisiji u upravljanju, razvoju i provedbi akcijskog programa Zajednice iz stavka 7.
               
            
                  7.
               
               
                  Sljedeći je akt Zajednice, kao i akti koji iz njega proizlaze predmet ovog članka:
                  
                              —
                           
                           
                              
                                 32000 D 2850: Odluka br. 2850/2000/EZ Europskog parlamenta i Vijeća od 20. prosinca 2000. o uspostavi okvira Zajednice za suradnju u području slučajnog ili namjernog onečišćenja mora (SL L 332, 28.12.2000., str. 1.).”
                           
                        
            
   Članak 2.
   Ova Odluka stupa na snagu 19. svibnja 2001., uz uvjet da su Zajedničkom odboru EGP-a prethodno podnesene sve potrebne obavijesti u skladu s člankom 103. stavkom 1. Sporazuma (3).
   Primjenjuje se od 1. siječnja 2001.
   Članak 3.
   Ova se Odluka objavljuje u Odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 18. svibnja 2001.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 103, 12.4.2001., str. 51.
   
      (2)  SL L 332, 28.12.2000., str. 1.
   
      (3)  Ustavni zahtjevi nisu navedeni.